मणिशंकर ने अजय माकन पर बोला जवाबी हमला...  
अय्यर ने माकन पर हमला बोलते हुए उस पत्र की प्रामाणिकता पर सवाल उठाए जिसमें उन्होंने खेलों की बढ़ी लागत में उनकी भूमिका का आरोप लगाया था।
मणिशंकर अय्यर ने खेलमंत्री अजय माकन पर जवाबी हमला बोलते हुए प्रधानमंत्री को लिखे उस पत्र की प्रामाणिकता पर भी सवाल उठाए जिसमें उन्होंने राष्ट्रमंडल खेलों की बढ़ी हुई लागत में उनकी भूमिका का आरोप लगाया था।  पूर्व खेलमंत्री अय्यर ने कहा कि माकन प्रधानमंत्री को ऐसा पत्र लिखने के योग्य नहीं हैं। उन्होंने कहा, हमें उस पत्र की प्रामाणिकता पता करनी होगी। इसमें ऐसे शब्दों का इस्तेमाल किया गया है जो हंसराज कॉलेज से बीए करने वाले व्यक्ति को नहीं पता होंगे। उन्होंने कहा, यह पता करना होगा कि यह पत्र माकन ने लिखा है या किसी और ने। मैने माकन को पत्र लिखकर उस अखबार की रिपोर्ट की प्रामाणिकता की पुष्टि करने या मुझे पत्र की एक प्रति भेजने को कहा है।